Мікола Давідзюк

Мікола Давідзю́к (; , Уснаршчына, Гайнаўскі раён, Брэсцкая вобласць, цяпер Польшча) — польскі жывапісец і графік беларускага паходжання.

 Біяграфія 
Нарадзіўся 23 красавіка 1944 года ў вёсцы Уснаршчына (цяпер Гайнаўскі павет Падляскага ваяводства). У 1969 годзе скончыў Вышэйшую школу пластычных мастацтваў у Лодзі на тэкстыльным факультэце. Дыплом атрымаў майстэрні праектавання друкаванай тканіны прафесара , майстэрні ўнікальнай тканіны прафесара  і майстэрні жывапісу прафесара .

З 1971 года працаваў асістэнтам у гэтай установе. З 1989 года кіраваў майстэрняй жывапісу. З 2000 года — прафесар.

 Творчасць 
У сваёй творчасці імкнецца да пранікнення ва ўнутраны свет асобы, раскрываючы яго праз містычныя вобразы загадкавых персанажаў. У іх выразна праяўляецца сувязь з міфалагічнымі матывамі, спалучэнне канонаў іканапісу з кірункамі сучаснага заходнееўрапейскага мастацтва. Да асноўных прац належаць «Падвойны профіль» (1984), «Падбеластоцкі татэм» (1991), «Без назвы» (1992), «Блакітны квадрат» (1994).

 Крыніцы 

 Літаратура 


Катэгорыя:Мастакі Польшчы
Катэгорыя:Графікі Польшчы
Катэгорыя:Беларусы ў Польшчы
Катэгорыя:Нарадзіліся ў Гайнаўскім павеце